यह सच में बेहद दु:खद है कि राजनीतिकों के एक छोटे से हलके ने इस सार्वजनिक चर्चा को इस मुद्दे से भटकाने का असफल प्रयास किया है। वे सरकारी प्रक्रिया की गति खासकर जांच पर सवाल उठा रहे हैं लेकिन वे यह जानने की कोशिश नहीं कर रहे हैं कि खरीद प्रक्रिया को भ्रष्‍टाचारियों ने कैसे प्रभावित किया और राष्‍ट्र के साथ कैसे विश्‍वासघात किया। वे भ्रष्‍टाचार की बात स्‍वीकार न करते हुए ये कहते हुए नजर आ रहे हैं ‘अगर हिम्‍मत है तो हमें पकड़ कर दिखाओ।’ मौजूदा सरकार ने इस मामले में सच्‍चाई को सामने लाने के लिए प्रभावी कार्रवाई की है और कहा है कि वह भ्रष्‍टाचारियों एवं दोषियों को सजा दिलाने में कोई कसर बाकी नहीं रखेगी।